राष्ट्रपति महोदय ने कहा कि विश्व ने विज्ञान एवं प्रौद्योगिकी, आर्थिक विकास एवं मानव प्रयासों के अन्य क्षेत्रों में भले ही प्रगति की हो, लेकिन अभी भी ऐसे 100 मिलियन से अधिक बच्चे हैं, जो ‘विद्यालयों से बाहर’ हैं। उन्हें उनके बचपन से वंचित रखा जा रहा है और उन्हें विभिन्न प्रकार के शोषणों का सामना करना पड़ रहा है। दुनिया को निश्चित रूप से अविलंब यह महसूस करना चाहिए कि जब तक हमारे बच्चे सुरक्षित और हिफाजत से नहीं हैं, और जब तक उन्हें मानवता के व्यापक हितों के लिए बदलाव का कारक बनने की आजादी और अवसर उपलब्ध नहीं कराया जाता, कोई भी प्रगति संभव नहीं है। उन्हें गरीबी, हिंसा और अभाव से दूर एक प्रकाशमय, उन्मुक्त और सुरक्षित भविष्य सुनिश्चित करना हमारी महत्ती जिम्मेदारी है।